09/05/2022 | Administración LocalMunicipal
Porto do Son
Aprobación definitiva da modificación da Ordenanza fiscal reguladora do imposto sobre o incremento do valor dos terreos de natureza urbana

ANUNCIO Aprobación definitiva de modificación de ordenanza fiscal O Pleno do Concello de Porto do Son, en sesión ordinaria celebrada o día 17 de marzo de 2022, acordou a aprobación inicial da modificación da Ordenanza fiscal reguladora do imposto sobre o incremento de valor de terreos de natureza urbana. Dita modificación permaneceu exposta ao público por prazo de trinta días hábiles, transcorridos desde o día 23 de marzo de 2022 no que se publicou o anuncio no Boletín Oficial da Provincia n.º 56 sen que durante dito prazo se presentara reclamación ou alegación algunha nesta Secretaría. Por este motivo, enténdese elevado a definitivo o acordo plenario do día 11/03/2021, que até ese momento era provisional. A modificación da Ordenanza Fiscal entrará en vigor coa súa publicación no Boletín Oficial da Provincia, tal e como establece o artigo 70 da LRBRL e 17 do TRLRFL. Contra o acordo definitivo de aprobación da modificación da Ordenanza Fiscal, conforme ao artigo 19 do TRLRFL, poderase interpoñer recurso contencioso-administrativo, no prazo de 2 meses, contados a partir do día seguinte ao da publicación deste anuncio no Boletín Oficial da Provincia. O texto íntegro da modificación da Ordenanza Fiscal é o seguinte, que se fai público no cumprimento do artigo 17.4 do TRLRFL: ORDENANZA FISCAL REGULADORA DO IMPOSTO SOBRE O INCREMENTO DO VALOR DOS TERREOS DE NATUREZA URBANA EXPOSICIÓN DE MOTIVOS Tras a Sentenza 182/2021 do Tribunal Constitucional, do 26 de outubro, coa súa declaración de nulidade e inconstitucionalidade do método de determinación da base impoñible do IIVTNU, aprobouse o Real Decreto Lei 26/2021, do 8 de novembro, polo que se adapta o texto refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, á recente xurisprudencia do Tribunal Constitucional respecto do Imposto sobre o Incremento de Valor dos Terreos de Natureza Urbana, que modifica o sistema de determinación da base impoñible coa finalidade de axustalo ao principio de capacidade económica e así dar cumprimento ao mandato do Alto Tribunal. A disposición transitoria única deste RD-Lei 26/2021, do 8 de novembro, dispón que os Concellos que teñan establecido este imposto deberán modificar no prazo de seis meses desde a entrada en vigor deste, as respectivas ordenanzas fiscais para adecualas ao disposto no mesmo e para ese efecto, tramítase a presente modificación da Ordenanza Fiscal reguladora do imposto. ARTIGO 1.–FEITO IMPOÑIBLE 1.–O imposto grava o incremento de valor dos terreos de natureza urbana e que se poña de manifesto a consecuencia da transmisión da propiedade dos ditos terreos por calquera título ou da constitución ou transmisión de calquera dereito real de goce, limitativo do dominio, sobre os referidos terreos.2.–Está suxeito ao imposto o incremento de valor que experimenten os terreos que deban ter a consideración de urbanos, a efectos do Imposto sobre Bens Inmobles, con independencia de que estean ou non contemplados como tales no Catastro ou no padrón daquel.3.–Do mesmo xeito, estará suxeito ao imposto o incremento de valor que experimenten os terreos integrados nos bens inmobles clasificados como de características especiais a efectos do Imposto sobre Bens Inmobles. ARTIGO 2.–SUPOSTOS DE NON SUXEICIÓN E NON VINDICACIÓN. Son os regulados no artigo 104 do Real Decreto Lexislativo 2/2004, do 5 de marzo, polo que se regula o Texto Refundido da Lei Reguladora das Facendas Locais. ARTIGO 3.–EXENCIÓNS.1.–Estarán exentos deste imposto, os incrementos de valor que se manifesten como consecuencia dos actos aos que fai referencia o artigo 105.1 do Real Decreto Lexislativo 2/2004, do 5 de marzo, polo que se regula o Texto Refundido da Lei Reguladora das Facendas Locais.2.–Do mesmo xeito, estarán exentos deste imposto, os correspondentes incrementos de valor cando a obriga de satisfacer aquel recaia sobre as persoas e entidades ás que fai referencia o artigo 105.2 da Lei Reguladora das Facendas Locais. ARTIGO 4.–SUXEITOS PASIVOS.1.–É suxeito pasivo do imposto a título de contribuínte: a) Nas transmisións de terreos ou na constitución/transmisión de dereitos reais de goce limitativos do dominio a título lucrativo, a persoa física ou xurídica, ou a entidade á que se refire o artigo 35.4 da Lei 58/2003, do 17 de decembro, Xeral Tributaria, que adquira o terreo ou a cuxo favor se constitúa ou transmita o dereito real de que se trate. b) Nas transmisións de terreos ou na constitución/transmisión de dereitos reais de goce limitativos do dominio a título oneroso, a persoa física ou xurídica, ou a entidade á que se refire o artigo 35.4 da Lei 58/2003, do 17 de decembro, Xeral Tributaria, que transmita o terreo ou que constitúa ou transmita o dereito real de que se trate.2.–Nos supostos a que se refire o parágrafo b) do apartado anterior, terá a consideración de suxeito pasivo substituto do contribuínte, a persoa física ou xurídica, ou a a entidade á que se refire o artigo 35.4 da Lei 58/2003, do 17 de decembro, Xeral Tributaria, que adquira o terreo ou a cuxo favor se constitúa ou transmita o dereito real de que se trate, cando o contribuínte sexa unha persoa física non residente en España. ARTIGO 5.–BASE IMPOÑIBLE.1.–A Base Impoñible está constituída polo incremento do valor dos terreos posto de manifesto no momento da devindicación e experimentado ao longo dun período máximo de 20 anos. Determinarase, sen prexuízo do disposto no apartado 5, multiplicando o valor do terreo no momento da devindicación calculado conforme ao establecido nos apartados 2 e 3, polo coeficiente que corresponda ao período de xeración conforme ao previsto no apartado 4.2.–O valor do terreo no momento da devindicación resultará do establecido nas seguintes regras: a) Nas transmisións de terreos, o valor destes no momento da devindicación será o que teñan determinado en dito momento a efectos do Imposto sobre Bens Inmobles. Non obstante, cando este valor sexa consecuencia dunha ponencia de valores que non reflicta modificacións de planeamento aprobadas con posterioridade á aprobación da citada ponencia, liquidarase provisionalmente este imposto con arranxo a aquel. Nestes casos, na liquidación definitiva aplicase o valor dos terreos unha vez se obteña conforme aos procedementos de valoración colectiva que se instrúan, referido á data da devindicación. Cando esta data non coincida coa de efectividade dos novos valores catastrais, estes corrixiranse aplicando os coeficientes de actualización que correspondan, establecidos ao efectos nas Leis de Orzamentos Xerais do Estado. Cando o terreo (aínda sendo de natureza urbana ou integrado nun ben inmoble de características especiais) no momento da devindicación do imposto, non teña determinado valor catastral no dito momento, o Concello practicará a liquidación cando o referido valor catastral sexa determinado, referindo dito valor ao momento da devindicación. b) Constitución e transmisión de dereitos reais de goce limitativos do dominio. As porcentaxes anuais contidas no apartado 4 deste artigo, aplicaranse sobre a parte do valor definido no apartado a) anterior que represente, respecto daquel, o valor dos referidos dereitos calculado mediante a aplicación das normas fixadas a efectos do Imposto sobre Transmisións Patrimoniais e Actos Xurídicos Documentados. c) Constitución ou transmisión do dereito a elevar unha ou máis plantas sobre un edificio ou terreo ou do dereito de realizar a construción baixo solo sen implicar a existencia dun dereito real de superficie. As porcentaxes anuais contidas no apartado 4 deste artigo aplicaranse sobre a parte do valor definido no apartado a) que represente, respecto daquel, o módulo de proporcionalidade fixado na escritura de transmisión ou, no seu defecto, o que resulte de establecer a proporción entre a superficie o volume das plantas a construír en voo ou subsolo e a total superficie ou volume edificados unha vez construídas aquelas. d) Nos supostos de expropiacións forzosas, as porcentaxes anuais contidas no apartado 4 deste artigo, aplicaranse sobre a parte do xustiprezo que corresponda ao valor do terreo, salvo que o valor definido no artigo 5.2. a) fose inferior, en cuxo caso prevalecerá este último sobre o xustiprezo.3.–Establécese unha redución cando se modifiquen os valores catastrais como consecuencia dun procedemento de valoración colectiva de carácter xeral. Neste caso, tomarase como valor do terreo, ou da parte de este que corresponda segundo as regras contidas no artigo 5.2, o importe que resulte de aplicar aos novos valores catastrais a dita redución segundo as seguintes regras: a) A redución aplicarase, como máximo, respecto de cada un dos 5 primeiros anos de efectividade dos novos valores catastrais. b) A redución terá unha porcentaxe do 40%. c) A redución non será de aplicación aos supostos nos que os valores catastrais resultantes do procedemento de valoración colectiva sexan inferiores aos até ese momento vixentes. d) O valor catastral reducido en ningún caso poderá ser inferior ao valor catastral do terreo antes do procedemento de valoración colectiva.4.–O período de xeración do incremento de valor será o número de anos ao longo dos cales se puxese de manifesto o dito incremento. Nos supostos de non suxeición, salvo que por lei se indique outra cousa, para o cálculo do período de xeración do incremento de valor posto de manifesto en unha posterior transmisión do terreo, tomarase como data de adquisición, aos efectos do disposto no parágrafo anterior, aquela data na que se produciu a anterior devindicación do imposto. No cómputo do número de anos transcorridos tomaranse anos completos, é dicir, sen ter en conta as fraccións de ano. No caso de que o período de xeración sexa inferior a un ano, ratearase o coeficiente anual tendo en conta o número de meses completos, é dicir, sen ter en conta as fraccións de mes.5.–O coeficiente a aplicar sobre o valor do terreo no momento da devindicación, calculado conforme ao disposto nos apartados anteriores, será o que corresponda en función do período de xeración do incremento de valor, e segundo os coeficientes regulados no artigo 107.4 do Real Decreto Lexislativo 2/2004, do 5 de marzo, polo que se regula o Texto Refundido da Lei Reguladora das Facendas Locais. Estes coeficientes serán actualizados anualmente, no caso de que así se acorde mediante norma con rango legal, podendo levarse a cabo a dita actualización mediante as Leis de Orzamentos Xerais do Estado. Polo tanto, aplicaranse os coeficientes vixentes en cada momento e contidos no artigo 107.4 do Real Decreto Lexislativo 2/2004, do 5 de marzo, polo que se regula o Texto Refundido da Lei Reguladora das Facendas Locais.6.–Cando, a instancia do suxeito pasivo, se constante que o importe do incremento de valor é inferior ao importe da base impoñible determinada con arranxo aos apartados anteriores, tomarase como base impoñible o importe do dito incremento de valor. ARTIGO 6.–TIPO DE GRAVAME. COTA ÍNTEGRA E COTA LÍQUIDA.1.–O tipo de gravame do imposto será o 27%. 2.–A cota íntegra do imposto será o resultado de aplicar á base impoñible o tipo de gravame.3.–A cota líquida do imposto será o resultado de aplicar sobre a cota íntegra as bonificacións ás que se refire o artigo 7. ARTIGO 7.–BONIFICACIÓNS. Gozarán dunha bonificación de até o 95% da cota íntegra do imposto, a transmisión de terreos, e a transmisión/constitución de dereitos reais de goce limitativos de dominio, realizadas a título lucrativo por causa de morte a favor dos descendentes e adoptados, os cónxuxes e os ascendentes e adoptantes. ARTIGO 8.–DEVINDICACIÓN.1.–O imposto devindícase: a) Cando se transmita a propiedade do terreo, sexa a título oneroso ou de balde, entre vivos ou por causa de morte, na data da transmisión. b) Cando se constitúa ou transmita calquera dereito real de goce limitativo do dominio, na data na que teña lugar a constitución ou transmisión.2.–Cando se declare/recoñeza xudicial ou administrativamente por resolución firme a nulidade, rescisión ou resolución do acto/contrato determinante da transmisión do terreo ou da constitución/transmisión do dereito real de goce sobre aquel, o suxeito pasivo terá dereito á devolución do imposto satisfeito, sempre que o dito acto/contrato non lle producira efectos lucrativos e que reclame a devolución no prazo de 5 anos dende que a resolución quedou firme. Enténdese que existe efecto lucrativo cando non se xustifique que os interesados deban efectuar as recíprocas devolucións ás que se refire o artigo 1.295 do Código Civil. Aínda que o acto ou contrato non produciran efectos lucrativos, se a rescisión/resolución se declarase por incumprimento das obrigas do suxeito pasivo do imposto, non haberá lugar a devolución algunha.3.–Se o contrato queda sen efecto por mutuo acordo das partes contratantes, non procederá a devolución do imposto satisfeito e será considerado como un acto novo suxeito a tributación. Como tal mutuo acordo estimarase a avinza en acto de conciliación e o simple allanamiento á demanda.4.–Nos actos/contratos nos que medie algunha condición, a súa cualificación farase con arranxo ás prescricións contidas no Código Civil. Se fose suspensiva, non se liquidará o imposto até que a condición se cumpra. Se a condición fose resolutoria, esixirase o imposto dende logo, a reserva, cando a condición se cumpra, de facer a oportuna devolución segundo a regra do apartado anterior. ARTIGO 9.–XESTIÓN TRIBUTARIA.1.–Os suxeitos pasivos virán obrigados a presentar ante o Concello a declaración que conteña os elementos da relación tributaria imprescindibles para practicar a liquidación procedente.2.–Esta declaración deberá ser presentada nos seguintes prazos, a contar dende a data na que se produza a devindicación do imposto: a) Cando se trate de actos inter vivos, o prazo será de 30 días hábiles. b) Cando se trate de actos por causa de morte, o prazo será de 6 meses prorrogables até un ano a solicitude do suxeito pasivo.3.–Á declaración haberá que acompañar o documento no que consten os actos ou contratos que orixinan a imposición.4.–As liquidacións do imposto serán notificadas integramente aos suxeitos pasivos con indicación do prazo de ingreso e expresión dos recursos procedentes.5.–Con independencia do disposto no apartado primeiro, están igualmente obrigados a comunicar ao Concello a realización do feito impoñible nos mesmos prazos que os suxeitos pasivos: a) Nos supostos contemplados no parágrafo a) do artigo 106 do Real Decreto Lexislativo 2/2004, do 5 de marzo, polo que se aplica o Texto Refundido da Lei Reguladora das Facendas Locais, o donante ou a persoa que constitúa ou transmita o dereito real de que se trate. b) Nos supostos contemplados no parágrafo b) dese artigo 106, o adquirente ou a persoa en cuxo favor se constitúa ou transmita o dereito real de que se trate.6.–Do mesmo xeito, os notarios estarán obrigados a remitir ao Concello, dentro da primeira quincena de cada trimestre, relación ou índice comprensivo de todos os documentos por eles autorizados no trimestre anterior, nos que se conteñan feitos, actos ou negocios xurídicos que poñan de manifesto a realización do feito impoñible deste imposto, con excepción dos actos de última vontade. Tamén estarán obrigados a remitir, dentro do mesmo prazo, relación dos documentos privados comprensivos dos mesmos feitos, actos ou negocios xurídicos, que lles fosen presentados para coñecemento ou lexitimación de sinaturas. O contido neste apartado, enténdese sen prexuízo do deber xeral de colaboración establecido na Lei Xeral Tributaria. Na relación ou índice que remitan os notarios ao Concello, estes deberán facer constar a referencia catastral dos bens inmobles cando a dita referencia se corresponda cos que sexan obxecto de transmisión. Os notarios advertirán expresamente aos comparecentes nos documentos que autoricen sobre o prazo dentro do cal están obrigados os interesados a presentar declaración polo imposto e, do mesmo xeito, sobre as responsabilidades en que incorran pola falla de presentación das declaracións.7.–Con arranxo ao disposto no artigo 8 do Real Decreto Lexislativo 2/2004, do 5 de marzo, polo que se aplica o Texto Refundido da Lei Reguladora das Facendas Locais, as Administracións Tributarias das Comunidades Autónomas e das entidades locais colaborarán para a aplicación do imposto. En particular, para dar cumprimento ao establecido nos artigos 104.5 e 107.5 do mesmo texto legal, podendo subscribirse para isto os correspondentes convenios de intercambio de información tributaria e de colaboración. ARTIGO 10.–INFRACCIÓNS E SANCIÓNS. En todo o relativo á cualificación das infraccións tributarias, así como á determinación das sancións que correspondan, aplicarase a Lei Xeral Tributaria e disposicións complementarias Disposición final A presente Ordenanza Fiscal será de aplicación a partir do día seguinte ao da data da súa publicación íntegra no Boletín Oficial da Provincia, permanecendo en vigor ata a súa modificación ou derrogación expresa. Nese momento queda expresamente derrogada a Ordenanza Fiscal anterior (cuxa publicación definitiva tivo lugar no BOP núm.297, do 29.12.2003). Porto do Son, a 4 de maio de 2022. O alcalde José Luis Oujo Pouso